JohanHeinsen/ENO huggingface dataset:
Odense Adresse-Contoirs Efterretninger, 1848-04-19
Direktionen for Statsgielden og den synkende Fond har under 13 ds. bekjendtgjort Følgende: "Saalænge de nuværende Forhold vedvare, ville ingen Renter af Kongelige Obligationer eller af Tontine-Policer, som i sidste Termin ere anviste til Udbetaling ved en offentlig Kasse i saadanne Distrikter i Hertugdommerne Slesvig og Holsteen, der for Tiden ere i JnsurrektionsTilstand, kunne ventes overførte til at udbetales af en anden offentlig Kasse, der staaer under den danske Regjering, ligesom saadanne eiheller saalænge her antages til Notering eller Ombytning. Dette bringes herved til offentlig Kundskab, for at Enhver ved Kjøbet af Obligationer derpaa kan være opmærksom."
Odense Adresse-Contoirs Efterretninger, 1848-04-19
Journ. des Deb." har en ledende Artikel, som hviler paa Forudsætningen om Slesvigs tydske Nationalitet og dets Eenhed med Holsteen og desuden insinuerer, at vi ikke skulde have vovet at optræde mod hele Tydskland, hvis vi ikke havde Tilsagn om russisk Hielp, som om Demonstrationen af 22 Marts var inspireret af Rusland, Heldigviis indeholder samme Numer nogle rigtige bemærkninger og Sagens sande Sammenhæng, af en Jndvaaner i Hertugdommet Slesvig!
Odense Adresse-Contoirs Efterretninger, 1848-04-19
J Loll.-Falst. Av. skrives fra Kjøbenhavn under 15 April: "En Normand, der i disse Dage er kommen gjennem Hannover og Holsteen, har forsikkret os, at Preusserne ikke ere meget stridslystne; det er fordetmeste Regimenter, der have kæmpet i Berlin, og som altsaa ikke kunne være stemte for revolutionaire Bevægelser; Officererne erklærede, at de vel indsaae, at det forholdt sig en heel Deel anderledes end Man havde bildt Tydskland ind, men de maatte lystre Ordre, og Folkestemningen i Tydskland var nu engang ophidset imod Danmark. Derimod fandt den Reisende Hannoveranerne, hvoraf han saae 3 Regimenter Kavalleri og 4 Regimenter Jnfanteri imellem Celle og Harburg, langt mere kampbegjærlige. - J denne Uge er et Batteri paa 24 Espingoler afgaaet til Armeen. Navnet tyder paa fransk Oprindelse, men her tilskrives Opfindelsen afdøde Artillerikapitain Schumacher, og Artilleri-Officerer have forsikkret os, at kun den danske og østerrigske Armee er i Besiddelse af dette Vaaben, hvilken sidste Armee skal have faaet det fra den danske Armee. Espingolerne ere et meget frygteligt Vaaben. De bestaae af 3 Løb der ere ladede med 96 Kugler, og de udskyde 3 Kugler ad Gangen med 1 1/2 Sekunds Mellemrum for hvert Skud, saa det er en saa uafbrudt Kugleregn, at neppe nogen Jnfanteri=Kolonne vil være istand til at holde den længe ud. (Løbene ere anbragte paa en lille Vogn, som er bespændt med 1 Hest).¬
Odense Adresse-Contoirs Efterretninger, 1848-04-19
J Frankfurt har Man ved et Pøbelopløb villet tvinge Rothschild til at sende Pengebidrag til den slesvigholsteenske Kommittee. Gemeenheden gik endog saavidt, at Man foretog Pøbellarm udenfor hans næsten hundredaarige Moders Bopæl. Bladene udtale den oprørte Følelse over den hele nedrige Adfærd.
Odense Adresse-Contoirs Efterretninger, 1848-04-19
Det erfares nu, at vor Finantsminister Grev Moltke har stillet til Krigsministeriets Disposition en Sum af 50,000 Rbd. (Aarh. Av.) Fra Flensborg skrives i "Flp." "Vore Fjender paastaae, at deres Nederlag her i Flensborg ikkun skal hidrøre fra en - Forglemmelse. - Oberst Krohn nemlig skulde blot have forglemt at samle sin hele Brigade, da han skyndte sig ad Slesvig til med de regulaire Tropper han havde om sig. - Rædsomt, af hvilket Parti har nu en saadan Anfører meest fortjent at hænges. - En dygtig Lieutenant blandt Studenterne ved Navn Schwarz skal idet han døde have affordret sine omstaaende Kammerater Løfte om, at skyde Prindsen af Noer en Kugle for Panden ved første bedste Leilighed."¬
Odense Adresse-Contoirs Efterretninger, 1848-04-19
J "Flp." skrives fra Sorø, "Jdag, den 14 April, ankom hertil Kapt. Løvenfeldt og Lieut. Selchow med 20 Menige af 4de (det slesvigske) Jægerkorps. De bleve vel modtagne og tilvogns transporterede videre til Kjøbenhavn, hvor de for det Første skulle giøre Tjeneste. - Under en interessant Samtale med en Sergeant af Løvenfeldts Kompagni, stadfæstede han, hvad vi forhen have hørt, at de Menige aldeles ere førte bag Lyset af Forræderne, iblandt hvilke Lieut. Bassewitz har udmærket sig ved sin vedholdende Virksomhed for at befordre Soldaternes Frafald. Denne Forræder med lignende Konsorter have ladet Soldaterne drikke fulde, og Mange vidste aldeles ikke hvad de gjorde.
Odense Adresse-Contoirs Efterretninger, 1848-04-19
Fallitter, Handelshuset Kirketerp & Sønner, Hørkræmmer Jens Rasmussen, Grosserer C. Thau sen Vogelsang, Lieutenant og Toldassistent A. G. Grove, Alle i Kjøbenhavn; Kjøbmand Peter Lassen, i Kallundborg.
Odense Adresse-Contoirs Efterretninger, 1848-04-19
Korsøe den 17 April. Jdag ankom hertil Dampskibet "Skirner fra Flensborg med Kammerherreinde Scheel og Familie, samt Søofficererne Prøsilius og Lüders, der fortsatte Reisen til Kjøbenhavn; disse vare komne med et Dampskib fra Flotillen for Eckernførde til Flensborg og udsagde, at Rygtet om at vore Tropper skulde have ødelagt 2. Prindsen af Augustenborgs Gods Nøer, var aldeles usand; derimod skal Tropperne være vel tilfredse med Jndbyggerne og samme ligesaa med deres Forhold og Disciplin.
Odense Adresse-Contoirs Efterretninger, 1848-04-19
Svendborg den 18 April Kl. 9 Aften. Jdag Eftermiddag Kl. 8 ankom hertil fra Sønderborg Dampskibet Victoria, Capit. Nielsen; ombord har han 8 Fanger, 3 Studenter, 2 Haandværksvende af Friskarerne, som skal være funden skjult i Flensborg; de øvrige skal være 2 Doctore og en Apotheker sammesteds fra, som i et Selskab skal have opfordret endeel danske Officerer til at drikke gamle Danmarks og vor Konges Skaal i et godt Glas Viin. De Danske, som formodentlig har tvivlet om deres redelige danske Sind og formodentlig mærket Uraad, skal have opfordret dem til at drikke dem til, men det skal de ikke have villet; Vinen skal dernæst være bleven undersøgt af danske Læger og befunden at være forgiftet, hvornæst de ere blevne belagte med Arrest. Endvidere er ombord i Victoria, Liget af Lieut. Regensburg af 4de Dragonregiment i Nestved, tvende saarede Officerer, hvoraf den ene skal have faaet en Kugle i Skulderen, den Anden desværre i Underlivet og skal være meget farligt; endelig en Lieutenant af Bataillonen i Aalborg, som ved et Fald af Hesten skal have brækket sit Been; samme Lieutenant er meget munter, ligger og smøger sin Pibe. Dampskibet gaaer i Morgen tidlig til Kjøbenhavn.
Odense Adresse-Contoirs Efterretninger, 1848-04-19
Odense. En ung Mand i Provindsen, der i disse Dage er kommen hjem fra et preussisk Landvæsensinstitut, beretter, at Man i de preussiske Søstæder ingenlunde er stemt for Krig med Danmark, da Man vel indseer, at ikke alene de fleste af disse Stæder ere forsvarsløse mod Angreb af danske Krigskibe, men at ogsaa den preussiske Handels fuldkomne Ruin maatte blive en uundgaaelig Følge af Krigen. Kongen af Preussen skal være bleven indsvag. - Hertil Byen er kommen en Kopie af en billet, som en af Statsminister Orla Lehmann afsendt Koureer har aflagt i Hamborg, ifølge hvilken vi kunne gjøre sikker Regning paa kraftig Hjelp saavel fra Engelland som fra Rusland.
Odense Adresse-Contoirs Efterretninger, 1848-04-19
Paa Løverdag ventes hertil de sjællandske ridende Herregaardsskytter for i Forening med den Afdeling, der inddøves her, at slutte sig til Armeens høire Flanke korps, som samles i det nordlige Slesvig. Maglebye Sogn paa Langeland har ved frivillige Bidrag stillet 490 Rbd. til Krigsministerens Disposition. Desuden har Kommunen bemyndiget Sogneforstanderskabet til at drage Omsorg for de Familier, hvis Forsørgere ere kaldte bort i Fædrelandets Tjeneste.
Odense Adresse-Contoirs Efterretninger, 1848-04-19
(Dagsposten.) De i de sidste Dage indkomne Jndberetninger til Krigsministeriet melde og Begivenhederne ved Hæren, at Oberst v. Bonin, Høistkommanderende over de preussiske Tropper i Holsteen" den 11 April havde ladet Kapitain v. Læssøe af Generalstaben, der var gaaet forud for Hovedqvarteret til Slesvig, meddele, at ethvert Angreb af de danske Tropper paa holsteenske, hvor disse end maatte være, vilde ifølge ham meddeelte Jnstruktioner blive anseete som en Krigserklæring imod Preussen.
Odense Adresse-Contoirs Efterretninger, 1848-04-19
Dette Udtog af Rapporterne bekjendtgjøres herved efter Krigsministerens befaling. W. C. W. Lehmann, Adjutant. Dannevirke" beretter, at Udenrigsministeren, som Natten til den 16de ankom til Haderslev, medens Hs. Maj. Kongen endnu opholdt sig der, overbragte den Underretning, at Engelland havde erklæret, at ville betragte enhver fortsat Jndblanding i Holsteens saavelsom i Slesvigs Anliggender fra Preussens Side som en Krigserklæring. Altsaa maa Engelland nu opfordre Preusserne til at rømme Holsteen.
Odense Adresse-Contoirs Efterretninger, 1848-04-19
Vi have i Eftermiddag erholdt Hamborger Blade af 14, 15 og 17 ds., af hvilke vi for idag maae indskrænke os til at meddele Følgende: En dansk Korvet paa 20 Kanoner har den 12te viist sig for Svinemünde; da den samme Aften afforede et Skud og lod Signal raketter stige, foruroligedes Staden ikke lidet til den 13de havde Korvetten ikke foretaget noget Fjendtligt: Man afspærrede Havnen ved en Kiede. - Den 14de passerede et halvt Batteri preussisk ridende Artilleri igjennem Hamborg til Altona og befordredes den 15de videre til Rendsborg; den 15de indtraf endnu et Batteri preussisk Artilleri; ogsaa 2 Batailloner oldenborgsk Jnfanteri befordredes ind i Holsteen og 1 Bataillon Hannoveranere med et Batteri skulde den 16de afgaae til Wrist. J Altona arresteredes den 12te en Mandsperson i Fruentimmerklæder; Man troede allerede at have fanget Laurids Skau, men det var kun en Hamborger Ballastskipper. Der fables om en Fægtning den 13de ved Vindeby (i Nærheden af Eckernførde, lige ved Stranden), hvori 40 Danske skulde være tagne tilfange.
Odense Adresse-Contoirs Efterretninger, 1848-04-19
- Hertugen af Augustenborg reiste den 16de igjennem Hamborg til Hannover; samme Dag ankom Hertugen, af Brunsvig til Altona for næste Dag at begive sig til Rendsborg. J Rendsborg har Man arresteret en Mand som mistænkt for Spioneri. Den flensborger Deputation havde ingen anden Legitimation, end et Pas af Krigsministeren; den fik ingen Adgang hverken til den preussiske Oberst Bonin eller til den provisoriske Regjering og dog siger Man, at det var dens Hensigt at foreslaae Underhandlinger og et Danmark til Slien.
Odense Adresse-Contoirs Efterretninger, 1848-04-19
Den provisoriske Regjering har befalet, at Sømærkerne udenfor Eideren og Heveren samt ved Kysten af Nord ditmarsken skulle borttages; den har tilladt, at schleswigholsteinske Handelskibe maa seile til danske Havne, naar et dansk Søpas kan tilveiebringes, hvori Fartens Sikkerhed garanteres (hvilken Genereusitet!) -De i Frankfurt forsamlede, af de forskjellige Forbundsregjeringer afsendte 17 Vertauensmanner", der skulle danne et Slags folkeligt Element ved Forbundsdagen, have den 10de besluttet at andrage paa, at Forbundsdagen vilde anerkjende den provisoriske Regjering i Schleswig=Holstein og foranstalte det Fornødne for at faae Slesvig optaget i det tydske Forbund. Selve Forbundsdagen har derpaa i Mødet den 12te erklæret: 1) at det paalaae (!) Forbundet at beskytte Holsteens Ret paa Unionen med Slesvig og at Fjendtlighedernes Jndstilling fra dansk Side og Hertugdommet Slesvigs Rømning af de danske Tropper i fornødent Fald maatte iværksættes ved Tvang; 2) at da ifølge Forbundsdagens Overbeviisning den sikkreste Garanti for hiin Union vilde opnaaes ved Slesvigs Jndtrædelse i Forbundet, skulde den preussiske Regjering anmodes om ved den den overdragne Mægling at henvirke derpaa 3) at den anerkjendte den provisoriske Regjering i Schleswig=Holstein saaledes som den havde konstitueret sig, nemlig med Forbehold af Hertugens (Kongens Rettigheder og som handlende i dennes Navn til, nødtvunget Forsvar for Landets Rettigheder" og derfor ventede af den mæglende preussiske Regjering, at den vilde beskytte hiin provisoriske Regjerings Medlemmer og Tilhængere.
Odense Adresse-Contoirs Efterretninger, 1848-04-19
Opfordring. Fædrenelandsvennen har Aarsag at glæde sig ved, af de offentlige Tidender at erfare, hvorledes der paa mange Maader vises Opofrelser og Tilbud, for at tilbagevise overmodige og uretfærdige Overgreb og Anmasselser, fra det af et landsforrædersk Parti i Hertugdommene, ved alle mulige Rænker og løgnagtige Beskyldninger, imod Danmark ophidsede Tydskland. Og aldrig har det været mere nødvendigt end nu, for det lille Danmark, at alle dets Sønner slutte sig fast og inderlig til hinanden, for baade med Liv og Gods, at imodsætte sig Tydsklands forenede Magt, om samme virkelig skulde komme til Anvendelse imod os.
Odense Adresse-Contoirs Efterretninger, 1848-04-19
J Svendborg Amt vide vi vel, at enkelte Communer og Mænd have givet betydeligt, men dog har man ikke erfaret, at der er gjort noget Almindeligt i denne Retning; ikke fordi Jndbyggerne her mangle Jnteresse for Sagen, men snarere fordi Jngen offentlig er traadt frem for at lede og fremme den. Flere hæderlige Mænd her af Amtet have derfor, i en afholdt Forsamling, vedtaget at anmode Undertegnede om, til dette Øiemed at sammentræde i en Committee. Jdet vi efterkomme denne Anmodning, tillade vi os herved: 1, at opfordre samtlige Amtets Beboere til (forsaavidt saadant ikke allerede er skeet, eller som kunne være villige til at forøge hvad der mulig allerede er tegnet) at yde Penge og andre Bidrag, som kunne og skulle anvendes til Fædrenelandets Gavn: 2, at anmode alle Sogneforstanderskaber i Amtet, enhver i sin Kreds, paa bedst mulige Maade at fremme denne Opfordring, og derefter snarest muligt, senest inden 14 Dage, at indberette til Committeen eller et af dens Medlemmer, hvormeget og hvorledes enhver af Communens Beboere vil bidrage: 3, hvornæst Committeen vil sammenkalde et almindeligt Møde, for Afsendinge fra de Communer i Amtet, som paa denne Maade have tegnet sig for Bidrag, for at tage Bestemmelse om Anvendelsen heraf, for derefter at kunne gjøre Jndberetning herom til vedkommende Authoriteter. Jngen mistrøste sig med at slige Opofrelser og Bidrag vil være unyttige, fordi Danmark er alt for lidet til at kunne forsvare sig imod det store Tydskland; thi 1. er det endnu kuns een af Tydsklands Magter, navnlig Preussen, som i Gierningen er traadt frem med Vaabenmagt imod os; 2, dernæst kan Tydskerne kun af een Vei komme til os, nemlig over Holsten og Sønderjylland, men her frembyder sig, efter Kyndiges Dom, saamange Forsvars punkter, at en lille kjæk og velanført Armee, kan forsvare sig imod en langt større og talrigere. 3, endelig eier Danmark et Forsvar, som Tydskland intet har at sætte imod, nemlig vor Orlogsflaade; med den kan vi, som ogsaa allerede er viist, understøtte vor Landmagt næsten paa ethvert Punkt af Halvøen; med den kan vi næsten Allevegne sætte Tropper i Land til at falde Fienden baade i Ryggen og i Flanken; med den endelig kan vi ødelægge og tilintetgjøre Tydsklands, fornemmelig Preussens hele Handel paa Østersøen, erobre deres Handelskibe og paa saadan Maade lade de tydske Kjøbstæders Handlende og Skiberhedere, betale Krigsomkostningerne. Vor Stilling lige overfor det forvildede, overmodige Tydskland, er følgelig ikke saa fortvivlet, som det maaskee for Mange synes; men alligevel er det nødvendigt, at alle Kræfter samles og bringes i Anvendelse; at vor Krigsflaade bliver fuldstændig udrustet og kommer i kraftig Virksomhed tilligemed Landmagten. Hertil behøves ikke alene Penge men ogsaa Proviant m. m., og derfor kan den patriotiske Understøttelse ydes paa flere forskjellige Maader. Den som det falder vanskeligt at bidrage med Penge, kan maaskee dog yde andre Bidrag, navnlig Proviant, Korn eller Fedevarer til Flaaden, Fourage og Havre til Landarmeens Heste og deslige.
Odense Adresse-Contoirs Efterretninger, 1848-04-19
Vi maae tillade os at gjøre opmærksom paa, at dersom der ved tilstrækkelig Understøttelse kan bevirkes, at Regjeringen bliver istand til at opstille en saadan Landmagt i Slesvig eller Sønderjylland, der i Forening med vor Krigsflaade kan holde Fienden Stangen, da vil vi heri Fyen og de andre Øer, vedblivende kunne leve i den dybeste Fred og No. Vi haabe altsaa, at Jngen vil vise sig saa egennyttig og sneverhjertet, at han rolig og ligegyldig vil overlade det til Andre at gjøre Opofrelser for at afvende den truende Fare, uden selv at deeltage deri, vel betænkende, at naar Alle eller Mange ville gjøre ligesaa, da vilde Fienden snart overfalde hele Landet, og fornemmelig ved de rovgjerrige Friskarer, paalægge os langt haardere og sværere Byrder end her nu er Tale om. Sluttelig maae vi gjøre opmærksom paa, at medundertegnede Langkilde nødsages at være fraværende fra Hjemmet, fra anden Paaskedag til 6 eller 8 Mai.
Odense Adresse-Contoirs Efterretninger, 1848-04-19
Ved Forsamling i Qværndrup Kro, den 18 April 1848. Bülow. Dons, Friis, Eier af Tøistrup. fra Hesselagergaard. Godsforvalter paa Juelsberg. Langkilde, Lange, Lollesgaard, Eier af Juulskov. Eier af Rødkilde. Eier af Hannesborg.
Odense Adresse-Contoirs Efterretninger, 1848-04-19
(Meddeelt.)¬
Odense Adresse-Contoirs Efterretninger, 1848-04-19
J Comiteens Møde den 15 April fremlagdes tvende Skrivelser fra Kjøbmand Ørnstrup, udfærdigede den og 13de, paa forskjellige Steder i Nordslesvig, hvori han meddeler, at fire Sogne, Beftofte, Skrydstrup, Hammelev og Moldrup, ere blevne indøvede i Stridsleens Brug, og at man agtede, Søndag Eftermiddag den 16 de paa Skrydstrup Hede at holde Generalrevne. Jøvrigt har man anseet det for rigtigt, ogsaa at virke for dette Vaa dens Udbredelse og Jndøvelse i dets Brug i Nørrejylland.
Odense Adresse-Contoirs Efterretninger, 1848-04-19
Ved Skrivelse af 14 de, meddeelte Oberstlieutenant v. Hindenburg, at det havde været ham kjært, af Comiteen at vorde foreslaaet til det her oprettede Fricorpses Fører i Feldten, hvilken Post han erklærede sig villig til at overtage, dog med den bestemte Forudsætning, at der ved Corpset ansættes tjenstvante Officerer og Underofficerer.
Odense Adresse-Contoirs Efterretninger, 1848-04-19
Ved Skrivelse fra Generalcommandostaben i Kolding af 14 d. meddeeltes, at denne ikke seer sig istand til at commandere, efter Commiteens Ønske, en Officeer og 4 Underofficerer til Corpset, hvorimod den anseer det hensigtsrettest, at Comiteen desangaaende henvender sig til Krigsministeriet, hvis ikke Hs. Excell. Generallieutenant v. Høegh=Guldberg, der organiserer Væbningen i Fyen, seer sig istand til at opfylde Commiteens Ønske. Generalen, som under et midlertidigt Ophold i Odense, tilligemed Oberst v. Høegh=Guldberg, netop bivaanede dette Møde, erklærede, at han ikke saae sig istand til at opfylde Comiteens Ønske, hvorimod han lovede, at understøtte den Jndstilling, som skulde indgives til Krigsministeriet, og som i Udkast forelæstes ved hans Nærværelse i Mødet. - Efterat disse tvende Herrer havde forladt Mødet, blev denne Jndstilling discutteret, og derefter, tilligemed Oberstlieutenant v. Hindenburgs meget tilfredsstillende Rapport og Corpset, hvis Styrke nu udgjør 100 Mand, indsendte til Krigsministeren. Endeligen vedtog Commiteen, at Frivillige endnu kunne optages i Corpset hver Sognedags Aften i Løbet af indeværende Uge fra Kl. 6 1/2 hvorimod Jngen optages efter Løverdagen den 22 ds.
Odense Adresse-Contoirs Efterretninger, 1848-04-19
J Sectionsmødet den 17 ds. bleve endvidere af 4 anmeldte Frivillige 3 antagne.
Odense Adresse-Contoirs Efterretninger, 1848-04-19
Comiteen af 26 Marts. Kopulerede i St. Hans Kirke i Odense den 19 April: Kjøbmand Adolph Christian Nielsen af Faaborg og Jomfru Wilhelmine Marie Møller af Odense.
Odense Adresse-Contoirs Efterretninger, 1848-04-19
Prædikanterne. Skjærtorsdag. J St. Knuds Kirke: til Høimesse Hr. Stiftsprovst Svitzer; til Aftensang Hr. Pastor Wiberg. - J Frue Kirke. Hr. Provst Colding. - J St. Hans Kirke: Hr. Cand. theol. Svendsen. - J Hospitals-Kirken: Hr. Pastor Wiberg, Kl. 8 1/2.
Odense Adresse-Contoirs Efterretninger, 1848-04-19
Langfredag. J St. Knuds Kirke: til Høimesse Hr. Cand. theol. Svendsen; til Aftensang Hr. Cand. theol. Wiberg. -J Frue Kirke: Hr. Cand. theol. Fog. - J St. Hans Kirke: Hr. Pastor Westengaard. - J Hospitals-Kirken: Hr. Cand. theol. Wiberg, Kl. 8 1/2.
Odense Adresse-Contoirs Efterretninger, 1848-04-19
AVERTISSEMENTS. At Mødetiden for de ved det Kongelige danske Cancellies Cirkulaire af 31 f. M. indkaldte Frilodsmænd, ifølge modtagen Underretning fra Justitsministeriet i Skrivelse af Gaars Dato, er forandret fra 4 til 25 Mai, det bliver herved bragt til almindelig Kundskab forsaavidt Odense Amt angaaer. Fyens Stiftsamthuus den 18 April 1848. C. Bille Brahe, const.
Odense Adresse-Contoirs Efterretninger, 1848-04-19
Af Pengebidrag til Oprettelsen af et modilt Corps er til Dato tegnet 31,381 Rbd. 1 Mk. 7 s., foruden endeel Guldsmykker. - Til Understøttelse for de efterladte Familier er til Dato tegnet eengang for alle 491 Rbd. 3 Mk. 4 s., 1 Td. Rug, 3 Tdr. Byg og 4 Tdr. Kartofler, samt i ugentlige Bidrag 29 Rbd. 8 s. Committeen er for hele Provindsen samlet hver Søgnedags Aften fra Kl. 6 1/2 til 8 paa Raadhuset for at modtage Anmeldelser saavel og Bidrag som om dem, der ville gaae ind i det mobile Corps. Odense den 18 April 1848.
Odense Adresse-Contoirs Efterretninger, 1848-04-19
Committeen af 26 Marts.
Odense Adresse-Contoirs Efterretninger, 1848-04-19
Fortegnelse over de tegnede Penge=Bidrag til Oprettelsen af et mobilt Corps.
Odense Adresse-Contoirs Efterretninger, 1848-04-19
Odense Kjøbstads Jndvaanere, Bidrag fra 48 sk. til 500 Rbd., 8212 Rbd. 16 s.; Nørre Søebye Sogn 180 Rbd.; Allested Sogn 124 Rbd.; Heden Sogn 134 Rbd.; Marslev og Birkende Pastorat 762 Rbd. 84 s.; Stamherre N. Hofman Bang til Hofmansgave 100 Rbd.; Sanderum Sogn 627 Rbd. 32 s.; Provst Abel i Dalum 50 Rbd. Nørre Lyndelse Sogn 300 Rbd.; Dalbye Sogn 366 Rbd.; Stubberup Sogn 250 Rbd.; Mesinge Pastorat 356 Rbd. Wibye Pastorat 276 Rbd.; Grev Bille Brahe til Erholm 30000 Rbd.; Admiral Falsen til Søebyesøegaard 1000 Rbd.; en Ubenævnt sammesteds 100 Rbd.; Kammerherre Sehestedt-Juul til Raunholt 500 Rbd.; Kammerraad Hillerup til Bramstrup 100 Rbd.; Forpagter Brummer 20 Rbd., Kromand N. Andersen 10 Rbd., Gaardmand Christian Andersen 3 Rbd. og Smed Peder Rasmussen 5 Rbd., Alle af Søndersøe; Thorup Bye 46 Rbd. 84 s.; Søllinge og Hellerup Sogne 272 Rbd. 88 s.; Høibye Sogn 160 Rbd. 32 s.; Store Wibye Sogn 279 Rbd.; Huusmændene i Tommerup Sogn 24 Rbd. 56 s.; Fraugde Sogn 480 Rbd. 80 s.; Drigstrup Sogn 207 Rbd. Proprietair Berg til Lindved 100 Rbd.; Steenløse Sogn 159 Rbd.; Mad. Langkilde af Hollufgaard 100 Rbd. Jalt 18,356 Rbd. 86 s.
Odense Adresse-Contoirs Efterretninger, 1848-04-19
(Fortsættes.) Committeen af 26 Marts.
Odense Adresse-Contoirs Efterretninger, 1848-04-19
Til trængende Søfolks Familier er endvidere indkommet: fra W. Pantmann 5 Rbd., M. C. Hempel, 5 Rbd., J. S. 2 Rbd., Slagter Tange 4 Rbd., W. B. 2 Rbd., Farver Kønig 2 Rbd., Krigscommissair Købke 5 Rbd. Cancelliraad Bondo 5 Rbd., en Ubenævnt 1 Rbd., som med tidligere indkomne 165 Rbd., udgjør til Dato 196 Rbd.; for hvilke Gaver kjærligst takkes. Odense den 19 April 1848. P. Richardt. H. C. Nielsen. R. Holbeck.
Odense Adresse-Contoirs Efterretninger, 1848-04-19
Det fyenske Brand-Assuranceselskab. Da Omstændighederne byde mig at forlade Landet paa en kort Tid, saa vil Alle, som i min Fraværelse have noget i Selskabets Anliggender at afhandle, henvende dem til Hr. Forvalter Plesner paa Hellerup, der er overdraget Formandsforretningerne. Langkilde, f. T. Viceformand.
Odense Adresse-Contoirs Efterretninger, 1848-04-19
Hvor en ung Pige kan faae lært Skrædersyening, for at gaae Ærinder, anviser Adressecontoiret. Semoule eller fine Hvede=Gryn fra A. Fibigers Mølle faaes i Pakker paa 1 Pd. a 14 s. hos P. Rasmussen.
Odense Adresse-Contoirs Efterretninger, 1848-04-19
Ved Tallotteriets 1175 Trækning i Altona udkom: Nr 84. 38, 55, 9, 75.
Odense Adresse-Contoirs Efterretninger, 1848-04-19
Hermed et Tillægsblad, forsaavidt samme ikke alt er distribueret med Torsdagsavisen imorges. Fyens Stiftsavis redigeres af N. Seedorff, udgives i Odense 3 a 4 Gange ugentlig. Trykt med Hurtigpresse.